
1. VISPĀRĪGĀ INFORMĀCIJA
1.1. Iepirkuma identifikācijas numurs: SNP 2026/40
1.2. Pasūtītājs un iepirkumu komisija:
	Pasūtītājs
	Saldus novada pašvaldība

	Adrese
	Striķu iela 3, Saldus, LV 3801

	Reģ. Nr.
	90009114646

	Kontaktpersonas
	Ilze Opelta, +371 26638158, e-pasts: ilze.opelta@saldus.lv

	Darba laiks
	pirmdienās: 8.00-12.00 un 13.00-18.00,
otrdienās, trešdienās, ceturtdienās: 8.00-12.00 un 13.00-17.00,
piektdienās: 8.00-12.00 un 13.00-16.00

	Iepirkuma komisija izveidošanas pamats
	Izveidota ar Saldus novada domes 28.08.2025. lēmumu (protokols Nr.12, 27.§)



1.3. Piegādātājs: Fiziskā vai juridiskā persona vai pasūtītājs, šādu personu apvienība jebkurā to kombinācijā, kas piedāvā tirgū sniegt pakalpojumus.
1.4. Pretendents: Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.5. Pircēja profils: Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma –https://www.eis.gov.lv/EKEIS/Supplier/Organizer/1331), kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.
1.6. Iepirkuma procedūras veids: Atklāts konkurss.
1.7. Iespējas iepazīties ar konkursa nolikumu un saņemt to:
1.7.1. Atklāta konkursa “Dabasgāzes piegāde” (iepirkuma identifikācijas Nr. SNP 2026/40) (turpmāk – atklāts konkurss) dokumentācijai ir nodrošināta tieša un brīva elektroniskā pieeja Pircējā profilā: tīmekļa vietnē https://www.eis.gov.lv/EKEIS/Supplier/Organizer/1331.
1.7.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pircēja profilā: tīmekļa vietnē https://www.eis.gov.lv/EKEIS/Supplier/Organizer/1331. 
1.7.3. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.
] 

1.7.4. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas pie Pasūtītāja pārstāvja (no pirmdienas no plkst. 8.00 līdz 18.00, no otrdienas līdz ceturtdienai no plkst.08.00 līdz 17.00; piektdienās: no 8.00 līdz16:00) nolikuma 1.2.punktā minētajā adresē, iepriekš sazinoties ar norādīto kontaktpersonu.
1.7.5. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.
1.8. Papildu informācijas pieprasīšanas kārtība:
1.8.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu izmantojot Elektronisko iepirkumu sistēmas e-konkursu apakšsistēmu www.eis.gov.lv, pieprasījumā ietverot arī iepirkuma procedūras nosaukumu un identifikācijas numuru.
1.8.2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā EIS www.eis.gov.lv e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
1.8.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
1.8.4. Papildu informācija tiks ievietota Pasūtītāja pircējā profilā, kurā ir pieejami iepirkuma procedūras dokumenti, un EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.
1.9. Piedāvājumu iesniegšanas, atvēršanas kārtība
1.9.1. Pretendents piedāvājumu iesniedz elektroniski Valsts digitālās attīstības aģentūras mājaslapas Elektronisko iepirkumu sistēmas e-konkursu apakšsistēmā līdz Iepirkumu uzraudzības biroja tīmekļvietnē publicētajā paziņojumā par plānoto līgumu norādītajam piedāvājumu iesniegšanas termiņam EIS e-konkursu apakšsistēmas šī iepirkuma sadaļā.
1.9.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
1.9.3. Iesniegtie piedāvājumi tiks atvērti EIS e-konkursu apakšsistēmā Iepirkumu uzraudzības biroja tīmekļvietnē publicētajā paziņojumā par plānoto līgumu norādītajā piedāvājumu atvēršanas termiņā. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz komisijai elektroniskā atslēga ar paroli šifrētā dokumenta atvēršanai.
1.9.4. Pretendents/piegādātājs līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
1.9.5. Pretendents iesniedz parakstītu piedāvājumu, kuru paraksta Pretendenta likumiskais pārstāvis vai kuram ir tiesības pārstāvēt Pretendentu šajā iepirkumā. Ja piedāvājumu paraksta Pretendenta pilnvarota persona, tam jāpievieno oriģināla pilnvara. Ja piedāvājumu iesniedz piegādātāju apvienība, piedāvājuma dokumentus paraksta visas personas, kas ietilpst piegādātāju apvienībā un piedāvājumam pievieno piegādātāju apvienības dalībnieku vienošanos par piedāvājuma iesniegšanu un iespējamā līguma izpildi. Dokumentu kopijas un tulkojumus apliecina piegādātāju apvienības dalībnieks, uz kuru konkrētais dokuments attiecas.
1.9.6. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39.panta 4.daļu.

2. [bookmark: _Toc141341759][bookmark: _Toc141785290][bookmark: _Toc114347176][bookmark: _Toc64201279][bookmark: _Toc64201427][bookmark: _Toc64201622][bookmark: _Toc64264071][bookmark: _Toc65454240][bookmark: _Toc65862770][bookmark: _Toc65956609][bookmark: _Toc65967968][bookmark: _Toc72766065][bookmark: _Toc73116765]INFORMĀCIJA PAR IEPIRKUMA PRIEKŠMETU
2.9. Iepirkuma priekšmets: Dabasgāzes piegāde, kas ietver dabasgāzes pārdošanu Saldus novada pašvaldības iestādēm, sistēmas pakalpojumus, E-rēķinu izrakstīšanu, maksājumu iekasēšanu un apstrādi un citas darbības, kas saistītas ar dabasgāzes tirdzniecību un kas ir izpildāmas saskaņā ar prasībām.
2.10. CPV kods: 09123000-7 (Dabasgāze).
2.11. Iepirkuma priekšmets nav sadalīts daļās. 
2.12. Viens pretendents drīkst iesniegt tikai vienu piedāvājumu. Piedāvājums jāiesniedz par visu Iepirkuma priekšmetu kopā. Pretendents, kas iesniegs piedāvājumu vairākos variantos, tiks izslēgts no tālākās dalības Iepirkuma procedūrā.
2.13. Līguma izpildes termiņš: – Līgums stājas spēkā 2026.gada 1.septembrī, un Līguma darbības laiks ir 24 (divdesmit četri) kalendāra mēneši, vai līdz brīdim, kad Pasūtītāja maksājumi Izpildītājam par sniegto Pakalpojumu sasnieguši Līgumā norādīto līgumcenu.
2.14. Līguma izpildes vieta: Saldus novada administratīvā teritorija.
2.15. Tehniskās specifikācijas pēdējais aktualizācijas datums: 2026.gada 16.jūnijs.
2.16. Ja Pasūtītājs pieņem lēmumu neslēgt līgumu, Iepirkumu komisija ir tiesīga pārtraukt iepirkumu procedūru.
2.17. Piedāvājuma nodrošinājums netiek prasīts.
3. [bookmark: _Toc509492912][bookmark: _Toc509502108][bookmark: _Toc509492913][bookmark: _Toc509502109]PRASĪBAS PRETENDENTIEM UN IESNIEDZAMIE DOKUMENTI
(visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)
	Atlases prasības, prasības tehniskajām un profesionālajām spējām:
	Iesniedzamie dokumenti (ja attiecināms):

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziska vai juridiskā persona vai personu apvienība jebkurā to kombinācijā, kas ir tiesīga piedāvāt tirgū sniegt attiecīgos pakalpojumus.
Pretendentam ir juridiskā tiesībspēja slēgt Iepirkuma līgumu. Pretendentam jābūt reģistrētam, licencētam vai sertificētam atbilstoši attiecīgās valsts normatīvo aktu prasībām, t.i., pretendentam jābūt reģistrētam Latvijas Republikas Uzņēmumu reģistrā.
Prasība attiecas arī uz personālsabiedrību un  visiem personālsabiedrības biedriem (ja piedāvājumu iesniedz personālsabiedrība) vai  visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents  plāno piesaistīt apakšuzņēmējus).
Par Latvijā reģistrētu komersantu (par tā reģistrācijas faktu) Iepirkuma komisija pārliecināsies Latvijas Republikas Uzņēmumu reģistrā: https://www.ur.gov.lv/lv/
	3.1.1.Pieteikums dalībai atklātā konkursā
(pēc nolikuma 1.pielikuma formas).

Ārvalstīs reģistrētam pretendentam, kura saimnieciskā darbība nav reģistrēta Latvijas Republikas Uzņēmumu reģistrā, jāiesniedz attiecīgās valsts normatīvajos aktos paredzētajā kārtībā veiktas reģistrācijas faktu apliecinoši dokumenti (kompetentu institūciju izsniegtas licences, sertifikāti vai līdzvērtīgi dokumenti, ja attiecīgās valsts normatīvie akti paredz reģistrāciju), kuri apliecina, ka ārvalstīs reģistrētais pretendents ir tiesīgs veikt saimniecisko darbību ar tiesībām veikt šā Iepirkuma priekšmetā minēto piegādi.

	3.2. Ārvalstīs reģistrēto juridisko un fizisko personu atbilstības pārbaude, atbilstoši PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajām prasībām.
NB! Aicinām pretendentus ievērot, ka atbilstoši PIL 41. panta trešajai daļai, ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms piedāvājuma iesniegšanas dienas (ja izziņas vai dokumenta izdevējs nav norādījis īsāku tā derīguma termiņu).
	3.2.1.Pretendents kopā ar piedāvājumu iesniedz attiecīgo ārvalstu kompetento institūciju oficiālas izziņas vai citus dokumentus (ja attiecināms), kas apliecina, ka uz ārvalstu juridiskām un fiziskām personām neattiecas PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie izslēgšanas nosacījumi.


	3.3. Ja pretendents līguma izpildē piesaistīs apakšuzņēmējus, kuru veicamo darbu vērtība vai sniegtie pakalpojumi ir sākot no 10 000 euro:
	3.3.1.Pretendents iesniedz apakšuzņēmēju apliecinājumu atbilstoši Nolikuma 3.pielikuma formai, kā arī apliecina apakšuzņēmēja gatavību veikt Apakšuzņēmējiem nododamo darbu sarakstā norādītos darbus gadījumā, ja ar pretendentu tiks noslēgts iepirkuma līgums un iesniedz informāciju par apakšuzņēmējiem atbilstoši Nolikuma 2.pielikuma formai.

	3.4. Ja pretendents ir piegādātāju apvienība (t. sk. personālsabiedrība), tad papildus jāiesniedz:
	3.4.1.visu apvienībā iesaistīto piegādātāju vai piegādātāju pilnvaroto personu parakstīti dokumenti (vienošanās), kas pierāda piegādātāju uzņemtās saistības attiecībā pret šī iepirkuma realizāciju, kā arī informācija par pilnvaroto personu, kas pārstāv attiecīgo piegādātāju apvienību (t. sk. personālsabiedrību);
3.4.2.informācija par to, kādus darbus un kādā apjomā paredzēts veikt (tai skaitā finansiālā izteiksmē) katram no piegādātājiem.

	3.5. Pretendents ir reģistrēts Dabasgāzes tirgotāju reģistrā un ir tiesīgs tirgot dabasgāzi Latvijas teritorijā.
	3.5.1.Informāciju par pretendenta reģistrāciju Latvijas Republikas Dabasgāzes tirgotāju reģistrā Iepirkuma komisija pārbaudīs uz pārbaudes brīdi aktuālajā Sabiedrisko pakalpojumu regulēšanas komisijas tīmekļa vietnē[footnoteRef:2]. [2:  Informācija tiks pārbaudīta Sabiedrisko pakalpojumu regulēšanas komisijas tīmekļa vietnē: https://www.sprk.gov.lv/content/dabasgaze-0] 


	3.6. Pretendents ir noslēdzis pārvades sistēmas pakalpojumu līgumu  ar pārvades sistēmas operatoru un saņēmis pārvades sistēmas operatora piešķirto balansēšanas portfeļa identifikatoru, kā arī noslēdzis sadales sistēmas pakalpojumu līgumu ar sadales sistēmas operatoru.
	3.6.1.Pretendenta vai attiecīgas sistēmas operatora apliecinājums (brīvas formas), ka pretendentam ir spēkā esoši līgumi par sistēmas pakalpojumiem (dabasgāzes uzglabāšanas, pārvades un sadales) un līgums (ar dabasgāzes pārvades sistēmas operatoru par balansēšanu).
(nolikuma 4.pielikuma tehniskā specifikācija)

	3.7. Pretendents ir iesniedzis finanšu piedāvājumu. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē nodrošinātu dabasgāzes piegādi Pasūtītāja gazificētajiem objektiem dabasgāzes iegādes prognozētajā apjomā.
Norādītajā vienības cenā ietver visas ar dabasgāzes tirdzniecību saistītās izmaksas, t.sk. balansēšanas izmaksas, dabasgāzes uzglabāšanas pakalpojuma izmaksas (ja tādas paredzētas) un pārvades sistēmas pakalpojuma- pārvades jaudas izmaksas, darbaspēka izmaksas, izmaksas par E-rēķinu izrakstīšanu, maksājumu iekasēšanu un apstrādi, nodokļus, nodevas, u.c. izmaksas, kas nepieciešamas Līguma kvalitatīvai izpildei, izņemot dabasgāzes vērtību- (resursa cenu, kuru nosaka kā biržas cenu katru mēnesi), dabasgāzes sadales sistēmas pakalpojumu izmaksas un pārvades sistēmas pakalpojuma- izejas punkta Latvijas lietotāju apgādei, PVN un akcīzes nodokli.
	3.7.1.Pretendentam jāiesniedz Finanšu piedāvājums atbilstoši Nolikuma 5. pielikumam.

Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Iepirkuma komisija ņems vērā tikai 2 (divas) zīmes aiz komata.




4. Prasības piedāvājumu noformēšanai
4.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
4.1.3. elektroniski (.pdf formātā) sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
4.2.  Sagatavojot piedāvājumu, pretendents ievēro, ka:
4.2.1. pieteikuma veidlapa, tehniskais un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā MS Word vai MS Excel lasāmā formātā un jāpievieno tam paredzētajā iepirkuma procedūras profila sadaļā;
4.2.2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru). 
4.3. Iesniedzot piedāvājumu, pretendents pilnībā atzīst visus Konkursa nolikumā (tai skaitā, tā pielikumos un formās, kuras ir ievietotas EIS e-konkursu apakšsistēmās šī konkursa sadaļā) ietvertos nosacījumus.
4.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
4.5. Pretendents piedāvājuma noformēšanā ievēro Elektronisko dokumentu likumā un 2005.gada 28.jūnija Ministru kabineta noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskām un juridiskām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
4.6. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tam jāpievieno pretendenta paraksttiesīgās personas vai pilnvarotās personas (pievienojama pilnvara) apstiprināts tulkojums latviešu valodā.
4.7. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 
4.8. Piedāvājums elektroniski jāparaksta pretendenta paraksttiesīgai vai pilnvarotai personai. Pilnvarotai personai pretendenta atlases dokumentu daļā jāpievieno pilnvara. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
4.9. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas paraksttiesīgai vai pilnvarotai personai.
4.10. Pēc noteiktā piedāvājuma iesniegšanas termiņa beigām pretendents:
4.10.1. nav tiesīgs grozīt iesniegto piedāvājumu;
4.10.2. ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku pretendenta dalību šajā iepirkuma procedūrā.
4.11. Pretendentu piedāvājumi, kas iesniegti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
4.12. Ja no sistēmas uzturētāja (Valsts digitālās attīstības aģentūra) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts un Pasūtītājs savā interneta vietnē publicēs informāciju par piedāvājumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma procedūra tiks pārtraukta.
4.13. Piedāvājumu vērtēšana notiks slēgtās komisijas sēdēs.

5. Piedāvājumu vērtēšana un lēmuma pieņemšana
5.1. Piedāvājuma noformējuma pārbaudi, pretendentu atlasi un piedāvājumu vērtēšanu (turpmāk – Piedāvājumu vērtēšanu), Iepirkumu komisija veic slēgtā sēdē. Iepirkumu komisija lēmumus pieņem ar vienkāršu balsu vairākumu, ja Iepirkumu komisijas locekļu balsis sadalās līdzīgi, izšķirošā ir Iepirkumu komisijas priekšsēdētāja balss. 
5.2. Iepirkuma komisija pārbauda piedāvājumu atbilstību Nolikumā norādītajām prasībām. Ja pretendenta iesniegtais piedāvājums neatbilst Nolikuma prasībām, tā piedāvājumu neizskata un izslēdz pretendentu no turpmākās dalības konkursā (t.i., nākamajā piedāvājumu vērtēšanas posmā netiek vērtēts). Par atbilstošiem tiek uzskatīti tikai tie piedāvājumi, kuri atbilst visām Nolikumā norādītajām prasībām. Pretendents ir atbildīgs par sniegto ziņu patiesumu.
5.3. Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
5.4. Iepirkumu komisija sākotnēji veic visu Pretendentu iesniegto finanšu piedāvājumu pārbaudi, un turpina vērtēt tā Pretendenta piedāvājumu, kuram būtu piešķiramas iepirkuma līguma slēgšanas tiesības.
5.5. Piedāvājumu izvērtēšanas posmi:
5.5.1. [1. posms] Finanšu piedāvājuma vērtēšana. Pretendentu "Finanšu piedāvājumu" pārbaude, un, piedāvājuma ar viszemāko piedāvāto cenu (uzcenojumu) EUR bez PVN par 1 (vienu) MWh noteikšana:
5.5.1.1. Iepirkuma komisija izvērtē, vai katra pretendenta iesniegtais "Finanšu piedāvājums" atbilst Nolikuma prasībām. Piedāvājumu vērtēšanas laikā Iepirkuma komisija pārbauda vai pretendenta "Finanšu piedāvājumā" nav aritmētisku kļūdu. Ja Iepirkuma komisija "Finanšu piedāvājumā" konstatē aritmētiskas kļūdas, tā šīs kļūdas izlabo. Par visiem aritmētisko kļūdu labojumiem Iepirkuma komisija paziņo pretendentam, kura piedāvājumā labojumi izdarīti. Vērtējot "Finanšu piedāvājumu", kurā bijušas aritmētiskās kļūdas, Iepirkuma komisija ņem vērā tikai iepriekš noteiktajā kārtībā labotās kļūdas;
5.5.1.2. ja piedāvājums konkrētam publiskam iepirkumu līgumam šķiet nepamatoti lēts, Komisija rīkojas atbilstoši PIL 53. panta nosacījumiem;
5.5.1.3. Piedāvājumu vērtēšanas gaitā pasūtītājs ir tiesīgs pieprasīt, lai tiek izskaidrota "Finanšu piedāvājumā" iekļautā informācija;
5.5.1.4. ja Pretendents neiesniedz Iepirkuma komisijas pieprasītās ziņas vai paskaidrojumus, kas nepieciešami piedāvājumu izvērtēšanai, Komisija piedāvājumu vērtē pēc tiem dokumentiem, kas ir iekļauti piedāvājumā;
5.5.1.5. ja finanšu piedāvājuma sastāvs neatbilst Konkursa nolikuma prasībām, tad Komisija ir tiesīga Pretendentu noraidīt bez tālākas vērtēšana;
5.5.1.6. iepirkuma komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem Pretendentiem;
5.5.1.7. Iepirkuma komisija no Nolikuma prasībām atbilstošajiem piedāvājumiem izvēlas piedāvājumu ar viszemāko piedāvāto cenu (uzcenojumu) EUR bez PVN par 1 (vienu) MWh.
5.5.2. [2.posms] – Pretendenta kvalifikācijas atbilstības pārbaude un piedāvājuma dokumentācijas pārbaude, kuram būtu piešķiramas Iepirkuma līguma slēgšanas tiesības:
5.5.2.1. Iepirkuma komisija novērtē, vai iesniegtie pretendenta atlases dokumenti un publiski pieejamās datu bāzēs pieejamā informācija apliecina pretendenta un tā norādītā apakšuzņēmēja vai personas, uz kuras iespējām pretendents balstās, tostarp, piesaistīto speciālistu (ja attiecināms), kvalifikācijas atbilstību Nolikuma norādītajām prasībām. Piedāvājumam jāatbilst visām šajā Nolikumā, tā pielikumos un normatīvajos aktos noteiktajām prasībām. Iepirkuma komisija izvērtē, vai piedāvājumā ir iesniegti visi Nolikuma 3. punkta apakšpunktos pieprasītie dokumenti un prasītā informācija;
5.5.2.2. Tehniskā piedāvājuma vērtēšana: Iepirkuma komisija vērš uzmanību, ka atsevišķu Tehnisko piedāvājumu pretendentam sagatavot nav nepieciešams, jo Iepirkuma "Finanšu piedāvājumā" (Nolikuma 5. pielikums) izvirzītās prasības ir Pasūtītāja noteiktais minimālais prasību līmenis. Pretendents, aizpildot, parakstot un iesniedzot "Finanšu  piedāvājumu" (Nolikuma 5. pielikums) un Pieteikumu dalībai Iepirkumā (Nolikuma 1. pielikums), apliecina "Tehniskā specifikācijā" un "Līguma projektā" noteikto prasību izpildi.
5.5.3. [3.posms] – PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punkta izslēgšanas "Starptautisko un Latvijas Republikas nacionālo sankciju likums" 11.1 panta nosacījumu pārbaude: 
5.5.3.1. Iepirkuma komisija pārbauda, vai uz izvēlēto Pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 42. panta izslēgšanas nosacījumi. Ja Pasūtītājs konstatē, ka pretendents būtu izslēdzams no dalības Iepirkumā, pamatojoties uz Publisko 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā, saistībā ar Publisko iepirkumu likuma 42. panta trešās daļas 1., 4. un 5. punktā minēto personu, un nav piemērojami šā likuma 42. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs dod pretendentam tiesības iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem. Termiņu skaidrojumu un pierādījumu iesniegšanai pasūtītājs nosaka vismaz 10 dienas pēc informācijas pieprasījuma nosūtīšanas dienas.
5.5.3.2. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma (turpmāk – Sankciju likums)  11.¹ panta pirmajā daļā minēto apstākļu dēļ, Komisija rīkojas atbilstoši Sankciju likuma 11.¹ panta trešajā un/vai ceturtajā daļā noteiktajam. Ja attiecībā uz pretendentu vai Sankciju likuma 11.1 panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.
5.6. Iepirkumu komisija neizskata piedāvājumu un izslēdz pretendentu no turpmākās dalības Iepirkumā, ja:
5.6.1. pretendents nav reģistrēts atbilstoši normatīvo aktu prasībām;
5.6.2. attiecībā uz pretendentu (tai skaitā, uz tā valdes vai padomes locekļiem, pārstāvēttiesīgām personām vai prokūristiem, vai personām, kuras ir pilnvarotas pārstāvēt pretendentu darbībās, kas saistītas ar filiāli) vai uz tā piesaistīto apakšuzņēmēju/vai uz personu uz kuras spējām pretendents balstās, tai skaitā, vai uz personām, kurām ir izšķirošā ietekme uz līdzdalības pamata normatīvo aktu par koncerniem izpratnē, vai uz patiesā labuma guvējiem, ir konstatēti PIL 42. pantā minētie vai likuma "Starptautisko un Latvijas Republikas nacionālo sankciju likums" 11.1 pantā noteiktie izslēgšanas apstākļi;
5.6.3. piedāvājums tiek atzīts par nepamatoti lēti;
5.6.4. pretendents ir iesniedzis nepatiesu informāciju vai vispār nav iesniedzis pieprasīto informāciju;
5.6.5. piedāvājuma izvērtēšanas laikā pretendents savu piedāvājumu atsauc;
5.6.6. pretendents sniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis Iepirkuma komisijas pieprasīto papildus informāciju Iepirkuma komisijas noteiktajā termiņā, vai kvalifikācijas dokumenti nav iesniegti atbilstoši Nolikuma prasībām vai to saturs neatbilst PIL vai Nolikuma prasībām (tādā gadījumā piedāvājums vai tā daļa netiks akceptēta un pretendenta piedāvājums tiks pilnībā noraidīts - atzīts par neatbilstošu Iepirkumā izvirzītajām prasībām).
5.7. Ja pasūtītājs pirms lēmuma pieņemšanas par iepirkuma līguma slēgšanu konstatē, ka diviem vai vairākiem pretendentiem ir līdzvērtīgi piedāvājumi (vienādas cenas), tas izvēlas tā pretendenta piedāvājumu, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā ir vislielākais. Iepirkuma komisija šādā gadījumā pieprasa pretendentiem informāciju par pēdējo sešu mēnešu laikā veikto vidējo sociālās apdrošināšanas iemaksu apmēru.
5.8. Iepirkuma komisijai ir tiesības jebkurā laikā pieprasīt no pretendenta, kas izturējis kvalifikācijas pārbaudi, apliecinājumu, ka tā kvalifikācija joprojām atbilst Nolikumā noteiktajām prasībām. Ja Iepirkumu komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. Gadījumā, ja pretendents nepilda šīs prasības, vai atklājas, ka sniegtas nepatiesas vai neprecīzas ziņas, Iepirkumu komisija pieprasa attiecīgo ziņu skaidrojumu.
5.9. Visi pretendenti tiek informēti par Iepirkuma komisijas pieņemto lēmumu PIL noteiktajā kārtībā.
5.10. Iepirkuma komisija, informējot par rezultātiem, ir tiesīga neizpaust konkrētu informāciju, ja ar to var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi. Pretendentam piedāvājumā jānorāda, kura informācija piedāvājumā satur komercnoslēpumu vai konfidenciālu informāciju (ja attiecināms).

6. IEPIRKUMA KOMISIJAS TIESĪBAS UN PIENĀKUMI
6.1. Iepirkumu komisijas tiesības:
6.1.1. Pārstāvēt pasūtītāja intereses atklāta konkursa procedūrās;
6.1.2. Pieprasīt pretendentam uzrādīt iesniegto dokumentu kopiju oriģinālus;
6.1.3. Pieprasīt no pretendentiem precizētu informāciju par savu piedāvājumu, nosakot, ka informācija jāiesniedz 2 (divu) darba dienu laikā no pieprasījuma dienas vai citā garākā termiņā, kuru noteikusi Komisija. Papildus informācija un paskaidrojumi tiks ņemti vērā tikai tad, ja Pretendents tos iesniedzis rakstiski un parakstījis;
6.1.4.  Komisijas darbā pieaicināt ekspertus;
6.1.5. Pieprasīt atsauksmes no citiem pasūtītājiem par pretendentu;
6.1.6. Noraidīt iesniegtos piedāvājumus, ja tie neatbilst konkursa noteikumiem;
6.1.7. Pieņemt lēmumu par konkursa termiņa vai piedāvājumu iesniegšanas termiņa pagarināšanu;
6.1.8. Pieprasīt no pretendenta jebkuru papildus informāciju un paskaidrojumus, kas nepieciešami, lai izvērtētu konkursam iesniegtos piedāvājumus;
6.1.9. Izdarīt grozījumus konkursa nolikumā;
6.1.10. Labot aritmētiskās kļūdas pretendentu finanšu piedāvājumos;
6.1.11. Izvēlēties nākamo saimnieciski izdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju;
6.1.12. Citas tiesības, saskaņā ar konkursa nolikumu un Publisko iepirkumu likumu.
6.2. Iepirkuma komisijas pienākumi:
6.2.1. Nodrošināt atklāta konkursa procedūras norisi un dokumentēšanu;
6.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
6.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par nolikumu;
6.2.4. Vērtēt pretendentus un to iesniegtos piedāvājumus saskaņā ar Publisko iepirkumu likumu un konkursa nolikumu;
6.2.5. Citi pienākumi, saskaņā ar konkursa nolikumu un Publisko iepirkumu likumu.

7. PRETENDENTA TIESĪBAS UN PIENĀKUMI
7.1. Pretendenta tiesības:
7.1.1. Rūpīgi iepazīties ar konkursa dokumentāciju;
7.1.2. Iesniedzot piedāvājumu, pieprasīt apliecinājumu, ka piedāvājums ir saņemts;
7.1.3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu;
7.1.4. Nolikumā noteiktā kārtībā pieprasīt skaidrojumus par konkursa nolikumu;
7.1.5. Piedalīties piedāvājumu atvēršanas sanāksmē;
7.1.6. Publisko iepirkumu likumā noteiktā kārtībā iesniegt iesniegumu Iepirkumu uzraudzības birojam par pasūtītāja nelikumīgu darbību atklāta konkursa procedūrā;
7.1.7. [bookmark: _Toc59334743][bookmark: _Toc61422153]Citas tiesības, saskaņā ar konkursa nolikumu un Publisko iepirkumu likumu.
7.2. Pretendenta pienākumi:
7.2.1. Sagatavot piedāvājumu atbilstoši nolikuma prasībām;
7.2.2. Sniegt patiesu informāciju;
7.2.3. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai;
7.2.4. Segt visas izmaksas, kas saistītas ar piedāvājumu sagatavošanu un iesniegšanu;
7.2.5. Negrozīt savu piedāvājumu pēc piedāvājumu iesniegšanas termiņa beigām;
7.2.6. Citi pienākumi, saskaņā ar konkursa nolikumu un Publisko iepirkumu likumu.

8. LĪGUMA PROJEKTS
8.1. Komisijas lēmums un ziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 6.pielikums. 
8.2. Izraudzītais Pretendents paraksta līgumu ne vēlāk kā piecu darbdienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai. Ja izraudzītais Pretendents neparaksta līgumu Pasūtītāja noteiktajā termiņā izraudzītā Pretendenta vainas dēļ, Pasūtītājs to uzskata par atteikumu slēgt līgumu.
8.3. Ja Pretendents, kurš atzīts par iepirkuma procedūras uzvarētāju, atsauc piedāvājumu vai nenoslēdz līgumu pasūtītāja norādītajā termiņā, Komisija lemj par līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu.
Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to piecu darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

9. Personas datu aizsardzība
9.1. Ja Konkursa un vai Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk - Personas dati), Līdzēji apņemas:
9.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
9.1.2. bez otra Līdzēja rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Līdzēji informē viens otru.
9.2. Līdzēji informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod personas datus, ir atbildīgs par datu precizitāti un tiesiskā pamata noteikšanu datu apstrādei.
9.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
9.4. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.

10. Pielikumi

1.pielikums – Pretendenta pieteikums dalībai iepirkumā;
2.pielikums – Apakšuzņēmēju un to apakšuzņēmēju saraksts;
3.pielikums – Apakšuzņēmēja apliecinājums;
4.pielikums – Tehniskā specifikācija/Tehniskais piedāvājums;
5.pielikums – Finanšu piedāvājums;
6.pielikums –  Līguma projekts.


[bookmark: _Hlk194500756]1.pielikums
PRETENDENTA PIETEIKUMS 
DALĪBAI ATKLĀTĀ KONKURSĀ
(veidlapa)

	Iepirkumam:

	“Dabasgāzes piegāde”

	Identifikācijas Nr.
	SNP 2026/40

	Pasūtītājs: 
	Saldus novada pašvaldība

	
Pretendents:
	

	
Reģistrācijas Nr.:
	

	
Juridiskā adrese, tālruņa numurs, e-pasta adrese:
	

	
Kontaktpersona:
	

	
	/vārds, uzvārds, ieņemamais amats, tālruņa numurs, e-pasta adrese/

	Patiesā labuma guvējs[footnoteRef:3]: [3:  Fiziskā persona Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē] 

	

	Persona/-s, kurai/-ām pretendentā ir izšķirošā ietekme uz līdzdalības pamata normatīvo aktu par koncerniem izpratnē:
	

	Pārstāvēttiesīgā persona vai prokūrists 
	

	
	

	Pretendents atbilst ☐ mazā* vai ☐ vidējā** vai ☐ mikro*** (atbilstošo atzīmēt) uzņēmuma statusam.
*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;
**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro;
 ***Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro.


1. Ar šo apliecinām, ka pilnībā esam iepazinušies ar iepirkuma dokumentiem, ieskaitot Iepirkuma līguma projekta noteikumus, mums nav pretenziju par izvirzītajām prasībām iepirkumā, atzīstam prasības par pamatotām un tiesiskām.
2. [bookmark: _Hlk41402240]Apliecinām, ka mums kā pretendentam ir pienācīga rīcībspēja un tiesībspēja, lai slēgtu Iepirkuma līgumu atbilstoši tehnisko specifikāciju un citu Iepirkuma procedūras dokumentu prasībām Iepirkuma līguma priekšmeta paredzētajā apjomā un termiņos.
3. Apliecinām, ka Tehniskās specifikācijas ir izprastas, un pakalpojumi tiks izpildīti pilnā apjomā, piedāvātie pakalpojumi pilnībā atbilst Tehniskajai specifikācijai.
4. Apliecinām, ka pakalpojumi tiks izpildīti noteiktajos termiņos.
5. Apliecinām, ka pēc piedāvājumu iesniegšanas termiņa beigām piedāvājums netiks grozīts.
6. Apliecinām, ka mūsu piedāvātajā cenā par vienu vienību esam iekļāvuši visas izmaksas, kas saistītas ar Tehniskajā specifikācijā norādīto iepirkuma priekšmeta īstenošanu, kas nepieciešamas iepirkuma līguma priekšmeta savlaicīgai, pilnīgai un kvalitatīvai izpildei.
7. Iesniedzot pretendenta Pieteikumu, apzināmies un pilnībā uzņemamies visus riskus, atbildību un saistības sakarā ar piedāvājumu.
8. Ja mūsu piedāvājums tiks atzīts par izdevīgāko, garantējam līgumsaistību izpildi pieprasītajā apjomā, kvalitātē un termiņā.
9. Apliecinām, ka sniegtā informācija kvalifikācijas novērtēšanai ir patiesa un ir iesniegta visa pieprasītā informācija.
10. Piedāvājuma derīguma termiņš ir 3 (trīs) kalendārie mēneši, skaitot no piedāvājumu atvēršanas dienas.
11. Apliecinājums par neatkarīgi izstrādātu piedāvājumu - Pretendents attiecībā uz konkrēto iepirkuma procedūru apliecina, ka:
11.1. [bookmark: _Hlk81922495]Pretendents ir iepazinies un piekrīt šī apliecinājuma saturam;
11.2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju;
11.3. Pretendenta iepirkuma piedāvājumu ir parakstījusi/šas pretendenta pilnvarotā/ās persona/as;
11.4. Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām;
11.5. Pretendentam ne ar vienu konkurentu nav bijusi saziņa attiecībā uz:
11.5.1. cenām;
11.5.2. cenas aprēķināšanas metodēm, faktoriem (apstākļiem) vai formulām;
11.5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
11.5.4. tādu piedāvājuma iesniegšanu, kas neatbilst iepirkuma prasībām; 
11.5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
11.6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas;
11.7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un pretendentam var tikt piemērota izslēgšana no dalības iepirkuma procedūrā.

	/persona ar tiesībām pārstāvēt Pretendenta vārds, uzvārds, paraksts, ieņemamais amats 
(pilnvarotā persona iesniedz pilnvaru)/[footnoteRef:4] [4:  Ja Piedāvājumu iesniedz Pretendents, kas ir personu apvienība, Pieteikumu – Finanšu piedāvājumu paraksta visas personu apvienības dalībnieku personas ar pārstāvības tiesībām.] 






2.pielikums

INFORMĀCIJA PAR APAKŠUZŅĒMĒJIEM/
INFORMĀCIJA PAR PERSONĀM, UZ KURĀM PRETENDENTS BALSTĀS

	
Nr.
p.k.
	Apakšuzņēmēja nosaukums, amatpersona un kontaktinformācija
	Veicamā darba daļa
	Pretendents balstās uz apakšuzņēmēja iespējām savas kvalifikācijas apliecināšanai
(Jā / Nē)


	
	
	Veicamā darba daļas nosaukums
	Nododamo pakalpojumu vērtība, EUR bez PVN
	

	1.
	
	
	
	

	2.
	
	
	
	

	
	
	Kopā 
	
	
	



Gadījumā, ja apakšuzņēmējs plāno piesaistīt apakšuzņēmēju, tad papildus šai tabulai norāda šādu informāciju par apakšuzņēmēja apakšuzņēmēju:

apakšuzņēmējs___________________(nosaukums) plāno piesaistīt līguma izpildē apakšuzņēmēju: _______________(nosaukums),(reģistrācijas Nr.).

Apliecinu, ka sniegtās ziņas ir patiesas.


3.pielikums

APAKŠUZŅĒMĒJA APLIECINĀJUMS

Ar šo <Apakšuzņēmēja nosaukums vai vārds un uzvārds (ja apakšuzņēmējs ir fiziska persona), reģistrācijas numurs vai personas kods (ja apakšuzņēmējs ir fiziska persona) un adrese> apliecinu, ka:
piekrītu piedalīties Saldus novada pašvaldības, reģ. nr. 90009114646 (turpmāk – Pasūtītājs) organizētajā atklātā konkursā “Dabasgāzes piegāde” identifikācijas Nr. SNP 2026/40 kā <pretendenta nosaukums, reģistrācijas numurs un adrese> (turpmāk – pretendents) apakšuzņēmējs;
1. gadījumā, ja ar pretendentu tiek noslēgts iepirkuma līgums, apņemos:

a) veikt šādus darbus:
<īss darbu apraksts atbilstoši Apakšuzņēmējiem nododamo darbu sarakstā norādītajam>;
b) nodot pretendentam šādus resursus:
<īss pretendentam nododamo resursu (speciālistu un/vai tehniskā aprīkojuma) apraksts>.


	Amats, vārds, uzvārds
(apakšuzņēmējs vai pilnvarotā persona)
	

	Paraksts
	




4.pielikums
TEHNISKĀ SPECIFIKĀCIJA

Piegādātājs piegādā dabas gāzi Saldus novada pašvaldības (turpmāk – Lietotājs) īpašumā un pārvaldīšanā esošajiem nekustamajiem īpašumiem, sekojošās adresēs (turpmāk – Objektu saraksts):
1. Objektu saraksts:
	Nr.
	Vieta
	Adrese
	Provizoriskais dabasgāzes patēriņš 12 mēnešu periodā,
kWh

	1.
	Lutriņu pirmsskolas izglītības iestāde “Kāpēcītis”
	Skolas iela 2, Lutriņi, Lutriņu pagasts, Saldus novads
	75 500

	2.
	Ošenieku bibliotēka
	Ošenieku iela 3–9, Ošenieki, Jaunlutriņu pagasts, Saldus novads
	32 800

	3.
	Kurzemītes pamatskola
	Liepu 12, Būtnāri, Zirņu pagasts, Saldus novads
	372 800

	4.
	Zirņu pamatskola
	“Zirņu pamatskola”, Zirņi, Zirņu pagasts, Saldus novads
	236 500

	5.
	Pirmskolas izglītības grupa “Zirnītis”
	Zirnītis, Zirņi, Zirņu pagasts, Saldus novads
	133 000

	6.
	Zirņu pagasta pārvalde
	Pagastnams, Zirņi, Zirņu pagasts, Saldus novads
	69 700

	7.*
	Druvas vidusskolas kopmītnes
	J.Rozentāla iela 3, Druva, Saldus pag., Saldus novads
	17 300

	8.*
	Novadnieku pagasta pārvaldes ēka
	"Mežvidi", Mežvidi, Novadnieku pagasts, Saldus novads
	241 500

	KOPĀ:
	1 179 100


*objekts dabasgāzes piegādes līgumā iekļaujams no 01.10.2026.

2. Lietotājam ir tiesības Objektu sarakstu papildināt ar citiem objektiem vai izslēgt objektus no Objektu saraksta.
3. Pievienojot jaunu objektu, dabasgāzes cena nedrīkst pārsniegt finanšu piedāvājumā noteikto vienas mērvienības kWh cenu EUR bez PVN. Pārējie ar dabasgāzes piegādi saistītie pakalpojumi tiek noteikti saskaņā ar Sabiedrisko pakalpojumu regulēšanas komisijas  noteiktajiem tarifiem.
4. Norādītie apjomi ir uzskatāmi par prognozējamiem apjomiem līguma darbības termiņā. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja darbības nodrošināšanai un samazināt vai palielināt norādīto apjomu atkarībā no gada sezonas un laika apstākļiem. 
5. Dabasgāzes tirdzniecības maksa tiek noteikta nemainīga (fiksēta) visa līguma darbības periodā, neatkarīgi no diennakts laika.
6. Dabasgāzes tirdzniecības maksa netiek palielināta līguma darbības laikā.
7. Lietotāja saņemto dabasgāzes daudzumu uzskaita ar atbilstoši verificētām mērierīcēm.
8. Pretendentam jānodrošina iespēja nodot informāciju par patērēto dabasgāzi, nosūtot datus elektroniski vai reģistrējot tiešsaistes datu bāzē.
9. Pretendentam jānorāda: sadales sistēmas operatora nosaukums, avārijas dienesta kontaktinformācija un informācija par sistēmas pakalpojuma tarifiem. Pretendents, kam piešķirtas līguma slēgšanas tiesības, uzņemas balansēšanas atbildību. 

5.pielikums
FINANŠU PIEDĀVĀJUMS
Atklātā konkursā “Dabasgāzes piegāde”
(iepirkuma identifikācijas Nr. SNP 2026/40)

[bookmark: _Hlk160785112]Saskaņā ar atklāta konkursa "Dabasgāzes piegāde" (iepirkuma identifikācijas Nr. SNP 2026/40) noteikumiem, [Pretendenta nosaukums, reģ. Nr.] apstiprina, ka piekrīt Iepirkuma noteikumiem un piedāvā piegādāt dabasgāzi par šādu cenu:
	Pozīcija
	Dabasgāzes tirdzniecības uzcenojuma cena, 
EUR, bez PVN par 1 MWh*

	[bookmark: _Hlk167713156]Dabasgāzes tirdzniecības uzcenojums par 1 (vienu) MWh

	
________EUR bez PVN

(vērrtējamā pozīcija)



Nosacījumi Finanšu piedāvājuma sagatavošanai:
	1) *Finanšu piedāvājuma cena jānorāda kā dabasgāzes tirdzniecības uzcenojums, kas līguma izpildes laikā, nosakot dabasgāzes kopējo cenu, tiks pieskaitīta pie biržas cenas.
2) Finanšu piedāvājuma pozīcijā "Dabasgāzes tirdzniecības uzcenojums par 1 (vienu) MWh" norādītajā vienības cenā ietver visas ar dabasgāzes tirdzniecību saistītās izmaksas, t.sk. balansēšanas izmaksas, dabasgāzes uzglabāšanas pakalpojuma izmaksas (ja tādas paredzētas) un pārvades sistēmas pakalpojuma – pārvades jaudas izmaksas, darbaspēka izmaksas, izmaksas par rēķinu izrakstīšanu, maksājumu iekasēšanu un apstrādi, nodokļus, nodevas, u.c. izmaksas, kas nepieciešamas Līguma kvalitatīvai izpildei, izņemot dabasgāzes vērtību (resursa cena, kuru nosaka kā biržas cenu katru mēnesi), dabasgāzes sadales sistēmas pakalpojumu izmaksas un pārvades sistēmas pakalpojuma – izejas punkta Latvijas lietotāju apgādei, PVN un akcīzes nodokli.
3) Dabasgāzes tirdzniecības uzcenojums jānorāda ar precizitāti 2 (divas) zīmes aiz komata.
4) Norādītais dabasgāzes tirdzniecības uzcenojums (EUR bez PVN par 1 (vienu) MWh) paliek nemainīgs visā Iepirkuma Līguma darbības laikā.
Piedāvāto cenu (uzcenojumu) pretendents nosaka, ņemot vērā Iepirkumā noteikto kopējo plānoto dabasgāzes apjomu. Norādītie apjomi ir uzskatāmi par prognozējamiem apjomiem Iepirkuma līguma darbības termiņā. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja darbības nodrošināšanai, un samazināt vai palielināt norādīto apjomu atkarībā no sezonas un laika apstākļiem. 





6.pielikums
Iepirkuma līgums Nr.______
projekts
Saldū,
Datums skatāms laika zīmogā

Saldus novada pašvaldība, reģistrācijas Nr.90009114646, juridiskā adrese: Striķu iela 3, Saldus, Saldus novads, LV-3876, (tālāk tekstā – Lietotājs), kuru uz nolikuma pamata __________, no vienas puses, un
______________________(turpmāk – Tirgotājs)________ personā, kas darbojas saskaņā ar _______, no otras puses (tālāk tekstā abi kopā – Līdzēji), pamatojoties uz atklātā konkursa „Dabasgāzes piegāde” (iepirkuma identifikācijas Nr. SNP 2026/40) (turpmāk – konkurss) rezultātiem, noslēdz šādu līgumu (turpmāk – Līgums).

1. Līguma priekšmets
1.1. Tirgotājs pārdod, bet Lietotājs pērk dabasgāzi (turpmāk – Dabasgāze) patēriņam Lietotāja gazificētajos objektos (turpmāk – Objekti). Objektu atrašanās vietu adreses, sniedzamo pakalpojumu apraksts, izpildes kārtība un cena noteikta saskaņā ar spēkā esošajiem normatīvajiem aktiem, Līguma noteikumiem, Iepirkuma nolikuma Tehnisko specifikāciju un Iepirkumam iesniegto Tirgotāja Finanšu piedāvājumu, kuri visi kopā noformēti kā šī Līguma pielikumi (turpmāk – Pielikumi) un ir Līguma neatņemamas sastāvdaļas.
1.2. Dabasgāzes tirdzniecība ietver E-rēķinu izrakstīšanu, maksājumu iekasēšanu, apstrādi, balansēšanas pakalpojumu, uzglabāšanas izmaksas, maksu par pārvades sistēmas pakalpojumu – pārvades jaudu un citas darbības, kas saistītas ar Dabasgāzes tirdzniecību. 
1.3. Dabasgāzes tirdzniecība neietver Dabasgāzes sadales sistēmas pakalpojumus, pārvades sistēmas pakalpojumu – izejas punktu Latvijas lietotāju apgādei, kā arī normatīvajos aktos noteiktos nodokļus Dabasgāzei, sistēmas un citiem pakalpojumiem.
1.4. Dabasgāzes īpašuma tiesību nodošana notiek uz Lietotāja Objektu Dabasgāzes apgādes sistēmas piederības robežas. 
1.5. Lietotājs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai un samazināt vai palielināt Tehniskajā specifikācijā (Līguma Pielikumā) norādīto apjomu un Tirgotājam nav tiesību pieprasīt, lai Lietotājs Līguma darbības laikā nopirktu un apmaksātu Dabasgāzi Tehniskajā specifikācijā minētajā piegādes apjomā (daudzumā).

2. Līguma darbības termiņš 
2.1. Līgums stājas spēkā ar 2026.gada 01.septembri un ir spēkā 24 mēnešus vai līdz Līguma 3.2. punktā noteiktās līgumcenas sasniegšanai, atkarībā, kurš nosacījums iestājas pirmais, bet finanšu norēķinu daļā – līdz pilnīgai saistību izpildei.

3. Dabasgāzes cena un norēķinu kārtība
3.1. [bookmark: _Hlk86240524]Dabasgāzes cena tiek aprēķināta pēc formulas TTFfm nākamā mēneša Title Transfer Facility finanšu instrumenta vidējā aritmētiskā dienas slēgšanas (settlement price) cena konkrētajā mēnesī, EUR/kWh + ______ EUR bez PVN pretendenta piedāvātais uzcenojums, EUR/kWh saskaņā ar Līguma Pielikumu Finanšu piedāvājums. Dabasgāzes cenā iekļautas Dabasgāzes uzglabāšanas sistēmas pakalpojuma izmaksas, maksa par pārvades sistēmas pakalpojumu – pārvades jaudu un balansēšanas pakalpojuma izmaksas, bet nav iekļautas Dabasgāzes pārvades sistēmas pakalpojuma – izejas punkta Latvijas lietotāju apgādei – izmaksas, maksa par sadales sistēmas pakalpojumiem, akcīzes nodoklis un pievienotās vērtības nodoklis. 
3.2. Kopējā Līguma summa Līguma izpildes laikā ir līdz ____ EUR (___ euro un __ centi) bez pievienotās vērtības nodokļa. 
3.3. Gadījumā, ja Līguma izpildes laikā tiek ieviesti starptautiski vai nacionāli regulēti obligāti papildus maksājumi, kas tieši attiecas uz Pircēju, tie ir uzskatāmi par papildus izmaksām, un tiek iekļauti Pircēja rēķinā atsevišķā pozīcijā ar nākamo mēnesi pēc tās spēkā stāšanās dienas, ar noteikumu, ka Līdzēji ir vienojušies par   izmaksu aprēķina metodiku. Izmaksu detalizētu aprēķina metodiku, kas atbilst spēkā esošo normatīvo aktu prasībām, sagatavo Tirgotājs un iesniedz izskatīšanai Pircējam ne vēlāk, kā 10 darba dienu laikā no normatīvo aktu spēkā stāšanās dienas. Pircējs attiecīgo aprēķina metodiku izskata 15 darba dienu laikā no aprēķina metodikas saņemšanas dienas.  Aprēķina metodika pēc tās saskaņošanas ir neatņemama Līguma sastāvdaļa. Šajā punktā noteiktajā gadījumā var tikt palielināta Līguma summa atbilstoši prognozētām papildus izmaksām.
3.4. Ja iestājas Līguma 3.5.punkta nosacījumi, Tirgotājam ir pienākums pēc Pircēja pieprasījuma sniegt izmaksu aprēķina pamatojumu, norādot izmantoto kvotu (ja attiecināms) cenu un tās avotu. 
3.5. Norēķini par Dabasgāzi notiek reizi mēnesī par Lietotāja faktiski patērēto Dabasgāzes apjomu atbilstoši komercuzskaites mēraparātu rādījumiem. Lietotāja patērēto Dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus Lietotājs paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļvietnē publicētajā Dabasgāzes uzskaites un komercuzskaites mēraparātu rādījumu paziņošanas kārtībā. Lietotāja norēķiniem ar Tirgotāju par patērēto Dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto Dabasgāzes daudzumu pārrēķina MWh, izmantojot pārvades sistēmas operatora tīmekļvietnē publicētos datus par gāzes dienas Dabasgāzes vidējo svērto augstāko siltumspēju standartapstākļos.
3.6. Maksu par Lietotāja saņemtajiem sistēmas pakalpojumiem aprēķina, pamatojoties uz Dabasgāzes patēriņu gazificētajos Objektos un ņemot vērā spēkā esošajos normatīvajos aktos apstiprinātos sistēmas pakalpojumu tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē www.sprk.gov.lv.
3.7. Lietotājs informē Tirgotāju par patērēto dabasgāzi, nosūtot datus elektroniski un reģistrējot tos dabasgāzes sadales sistēmas operatora A/S "Gaso" tiešsaistes datu bāzē.
3.8. Katra mēneša sākumā, līdz 10. datumam, Tirgotājs iesniedz Lietotājam rēķinu par iepriekšējā mēneša faktiski patērēto Dabasgāzes apjomu atbilstoši komercuzskaites mēraparātu rādījumiem Objektos. Tirgotājs vienā rēķinā ietver Līguma 3.6. punktā noteikto maksu par sistēmas pakalpojumiem un Līguma 3.1. punktā noteikto maksu par Dabasgāzi, un Lietotājs nodrošina tā vienlaicīgu apmaksu. Tirgotāja pienākums ir nodrošināt norēķinu veikšanu ar sistēmas operatoru par tā sniegtajiem sistēmas pakalpojumiem.
3.9. Puses vienojas, ka rēķini tiek sagatavoti elektroniskā formā, atbilstoši elektroniskā E-rēķina standartam.  Tirgotājs e-rēķinu Lietotājam nosūta elektroniski uz Lietotāja elektronisko adresi (e-adrese) _DEFAULT@90009114646 (XML formātā, papildus pievienojot rēķina PDF datni) vai e-pasta adresi: pasts@saldus.lv. Rēķins uzskatāms par saņemtu 2 (divu) darba dienu laikā no dienas, kad tas tiek nosūtīts uz šajā punktā norādīto e-pasta adresi vai e-adresi.
3.10. Tirgotājs, sagatavojot E-rēķinu, tajā norāda šī Līguma noslēgšanas datumu un numuru,  Objekta vietu, iekļauj informāciju par norēķinu periodā katrā Objektā piegādātās dabasgāzes apjomu kubikmetros, siltumspēju kWh/m3 un nodrošina apjoma pārrēķinu kWh, vienas vienības cenu dabasgāzei, sistēmas pakalpojumu cenu, kopējo maksājuma summu norēķinu periodam. Ja Tirgotājs nav iekļāvis šajā Līguma punktā noteikto informāciju E-rēķinā, Lietotājam ir tiesības prasīt Tirgotājam veikt atbilstošas korekcijas E-rēķinā un līdz brīdim, kamēr Tirgotājs nav novērsis nepilnības, – neapmaksāt E-rēķinu. Nekādi papildu maksājumi Tirgotājam netiek maksāti. 
3.11. Lietotājs samaksā rēķinu 20 (divdesmit) dienu laikā pēc tā saņemšanas. Rēķina apmaksas datums ir naudas ieskaitīšanas diena Tirgotāja bankas kontā. Ja termiņš iekrīt brīvdienā, tad pēdējā samaksas diena ir nākamā darba diena. 
3.12. Ja Tirgotājs līdz kārtējā mēneša 20.datumam nav saņēmis paziņojumu no Lietotāja par rēķina nesaņemšanu, tiek uzskatīts, ka Lietotājs savlaicīgi saņēmis rēķinu un viņam nav pretenziju pret rēķinā norādītajiem datiem.
3.13.Papildus maksai par Lietotāja patērēto Dabasgāzi E-rēķinā ietverama maksa par Lietotājam sniegtajiem sistēmas pakalpojumiem (Dabasgāzes sadales, pārvades un uzglabāšanas pakalpojumi). Maksu par Lietotāja saņemtajiem sistēmas pakalpojumiem aprēķina, pamatojoties uz Dabasgāzes patēriņu Objektos un ņemot vērā Enerģētikas likumā noteiktajā kārtībā apstiprinātos un Dabasgāzes saņemšanas brīdī spēkā esošos sistēmas pakalpojumu tarifus.

4. Lietotāja saistības ar sistēmas operatoru:
4.1. Tirgotājam atbilstoši normatīvajiem aktiem uz Līguma noslēgšanas dienu jābūt spēkā esošiem līgumiem, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Lietotājam. 
4.2. [bookmark: _Hlk87443578]Parakstot Līgumu, Lietotājs deleģē Tirgotāju Lietotāja vārdā norēķināties ar sistēmas operatoru par sistēmas pakalpojumiem un palīgpakalpojumiem. 
4.3. Parakstot Līgumu, Lietotājs pilnvaro Tirgotāju informēt sistēmas operatoru par Līgumā paredzēto deleģējumu.
4.4. Puses vienojas, ka maksa par Līguma 4.2. punktā noteiktajiem pakalpojumiem tiek iekļauta Līguma 3.8. punktā minētajā E-rēķinā, un samaksu par šiem pakalpojumiem Lietotājs veic vienlaicīgi ar saņemtās Dabasgāzes apmaksu, pamatojoties uz Tirgotāja Līgumā noteiktajā kārtībā izrakstītajiem E-rēķiniem.
5. Pušu saistības:
5.1. Puses Līguma izpildes laikā apņemas ievērot visus ar Dabasgāzes tirdzniecību un lietošanu saistīto normatīvo aktu prasības, kā arī citu Latvijas Republikā spēkā esošo normatīvo aktu prasības. 
5.2. Lietotājam ir tiesības:
5.2.1. iepirkt tādu Dabasgāzes apjomu (daudzumu), kāds nepieciešams tā darbības nodrošināšanai;
5.2.2. saņemt balansēšanas pakalpojumu normatīvajos aktos noteiktajā kārtībā; 
5.2.3. saņemt sistēmas pakalpojumus normatīvajos aktos noteiktajā kārtībā; 
5.2.4. saņemt no Tirgotāja normatīvajos aktos noteikto informāciju, kas saistīta ar Dabasgāzes pārdošanu Lietotājam; 
5.2.5. iesniegt Tirgotājam rakstveida pretenziju par izrakstīto E-rēķinu 10 (desmit) dienu laikā no E-rēķina izrakstīšanas dienas.
5.3. Lietotājam ir pienākums:
5.3.1. nekavējoties informēt Tirgotāju, ja līdz kārtējā mēneša 10. datumam nav saņemts E-rēķins par iepriekšējā mēnesī patērēto Dabasgāzi;
5.3.2. veikt E-rēķina apmaksu Līguma 3.8. punktā norādītajā termiņā;
5.3.3. gadījumā, ja Objekta īpašuma, lietošanas vai valdījuma tiesības tiek nodotas citai personai, 15 (piecpadsmit) darbdienu laikā no Objekta īpašuma, valdījuma vai lietojuma tiesību maiņas paziņot sadales sistēmas operatoram par šo faktu, nosūtot ar jauno Dabasgāzes lietotāju saskaņotu komercuzskaites mēraparāta rādījuma fiksācijas aktu.
5.4. Tirgotājam ir tiesības:
5.4.1. maksu, kas saņemta no Lietotāja, neatkarīgi no norādītā maksājuma mērķa vispirms novirzīt neizpildīto maksājuma saistību par saņemto Dabasgāzi dzēšanai; 
5.4.2. normatīvajos aktos noteiktajos gadījumos un kārtībā lūgt sistēmas operatoram pārtraukt Dabasgāzes piegādi Lietotāja Objektos. 
5.5. Tirgotājam ir pienākums:
5.5.1. pārdot Dabasgāzi Lietotājam Līgumā pielīgtajā daudzumā un Lietotājam faktiski nepieciešamajā daudzumā par Līgumā nolīgto cenu;
5.5.2. noslēgt līgumus par Līguma izpildei nepieciešamo sistēmas pakalpojumu nodrošināšanu Lietotājam un nodrošināt Līguma izpildei nepieciešamo balansēšanas pakalpojumu; 
5.5.3. norēķināties ar sistēmas operatoriem par Līguma izpildes nodrošināšanai Lietotājam sniegtajiem sistēmas pakalpojumiem; 
5.5.4. 10 (desmit) darbdienu laikā pēc Lietotāja rakstveida pretenzijas par izrakstīto E-rēķinu saņemšanas pārbaudīt E-rēķinu un pārbaudes rezultātus paziņot Lietotājam.
5.6. Puses apņemas neizpaust informāciju par otru Pusi un Līgumu, kas nav publiski pieejama, bez otras Puses rakstiskas atļaujas, izņemot normatīvajos aktos noteiktos gadījumus.
5.7. Līguma 5.6. punktā minētais konfidencialitātes pienākums ir spēkā neierobežotu laiku un paliek spēkā arī tad, ja Puse vienpusēji izbeidz Līgumu vai Līgums izbeidzas citādi.
5.8. Ja Lietotājs normatīvajos aktos un šajā Līgumā noteiktajā kārtībā un termiņā neiesniedz informāciju par faktiski saņemto dabasgāzi, aprēķins par patērēto dabasgāzi tiek veikts atbilstoši Ministru kabineta 2017. gada 7. februāra noteikumu Nr. 78 "Dabasgāzes tirdzniecības un lietošanas noteikumi" 132. punktā noteiktajam.

6. Pušu atbildība un līgumsodi:
6.1. Puse ir atbildīga par tiešajiem zaudējumiem, kas radušies otrai Pusei Līguma saistību neizpildes vai nepienācīgas izpildes rezultātā. Ja Pusēm rodas domstarpības par zaudējumu rašanās cēloni vai apjomu, Puses vienojas par neatkarīga eksperta pieaicināšanu, kura pakalpojumus sedz vainīgā Puse.
6.2. Par Līguma 3.10 punktā minētā E-rēķina noteiktā maksājuma termiņa nokavējumu Lietotājs maksā Tirgotājam līgumsodu 0,15% (nulle komats piecpadsmit procentu) apmērā no laikā nesamaksātās summas par katru nokavēto dienu, bet kopā ne vairāk kā 10% (desmit procenti) no nesamaksātās summas.
6.3. Ja tiek anulēta vai apturēta Tirgotājam izsniegtā Dabasgāzes tirdzniecības licence, Tirgotājs maksā Lietotājam līgumsodu 3000,00 EUR (trīs tūkstoši euro un 00 centi) apmērā.
6.4. Tirgotājs nav atbildīgs, ja Lietotājam nav iespējams pārdot Dabasgāzi tādēļ, ka sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.

7. Līguma izbeigšana un grozīšana
7.1. Līgumā grozījumi ir spēkā tikai tad, ja tie izdarīti rakstveidā un tos parakstījušas abi Līdzēji.
7.2. Pircējs ir tiesīgs veikt Līguma grozījumus saskaņā ar Publisko iepirkumu likuma (PIL) 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
7.2.1. grozījumi ir nebūtiski,
7.2.2. grozījumi ir būtiski un tiek izdarīti PIL 61.panta trešajā daļā minētajos gadījumos,
7.2.3. grozījumi tiek izdarīti PIL 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
7.3. Pircējs Līguma izpildes laikā saskaņā ar PIL, neatkarīgi no tā vai tie ir būtiski vai nebūtiski, var pieļaut grozījumu veikšanu šādos gadījumos:
7.3.1. ja ir jāpagarina Līguma termiņš; 
7.3.2. Līguma termiņš var tikt pagarināts, proporcionāli grozījumu apjomam, ja Līguma saistību izpilde var tikt kavēta, rodoties ar Līguma izpildi saistītiem neatkarīgiem apstākļiem, kas sākotnēji saprātīgi netika paredzēti, un tie neļauj Līdzējiem izpildīt Līguma saistības Līguma termiņā, kā arī citos pamatotos gadījumos;
7.3.3. ja ir nepieciešams palielināt vai samazināt dabasgāzes daudzumu;
7.3.4. ja ir jāpalielina vai jāsamazina Līguma summa. Līguma summa var tikt:
7.3.4.1. palielināta, ja Līguma izpildes laikā, rodas neparedzēti ārēji apstākļi (inflācija, dabas resursu krīze, valstu ekonomiskie lēmumi, u.c.) un izmaksas ir palielinājušās (ar izmaksu pieaugumu tiek saprasts izmaksas palielinājums vairāk par 20 procentiem). Šajā punktā minētajā gadījumā, Tirgotājam ir pienākums pierādīt, ka summas palielinājums ir pamatots un nav radies Tirgotāja vainas dēļ, piemēram, iesniedzot Centrālās statistikas pārvaldes datus par attiecināmo izmaksu pieaugumu (inflāciju) kopš Līguma noslēgšanas, informāciju par valstu ekonomiskiem lēmumiem, kas nebija zināmi pirms Līguma noslēgšanas vai citus pierādījumus. Šajā punktā minētajā gadījumā grozījumi var tikt veikti sākot ar Līguma trešo mēnesi un Tirgotājam nav tiesību palielināt izmaksas vismaz nākamos trīs mēnešus, tomēr jebkurā gadījumā, šajā punktā noteiktajā kārtībā Līguma summas palielinājums visā Līguma darbības laikā nevar būt lielāks par 50 procentiem no Līguma summas;
7.3.4.2. samazināta, ja Līguma izpildes laikā, rodas neparedzēti ārēji apstākļi (deflācija, grozījumi normatīvajos aktus, u.c.) un iekšējie apstākļi (Līdzēju rīcība, faktisko apstākļu maiņa, u.c.) un izmaksas ir samazinājušās. Šajā punktā minētajā gadījumā, Pircējam ir pienākums pierādīt, ka izmaksu samazinājums ir pamatots, iesniedzot Centrālās statistikas pārvaldes datus par attiecināmo izmaksu samazinājumu (deflāciju) kopš Līguma noslēgšanas dienas. Šajā punktā minētajā gadījumā izmaksas var samazināt sākot ar Līguma trešo mēnesi. Samazinājums nevar tikt veikts biežāk kā reizi trijos mēnešos.
7.4. [bookmark: _Ref367774720][bookmark: _Toc336440112]Pircējam ir tiesības vienpusēji izbeigt Līgumu bez Tirgotāja piekrišanas, ja:
7.4.1. Tirgotājs ir pārdevis Līguma noteikumiem un citu normatīvo aktu prasībām neatbilstošu dabasgāzi un tas ir konstatēts ar kvalitātes neatbilstības aktu;
7.4.2. Tirgotājs apzināti sniedzis Pircējam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
7.4.3. Tirgotājs Pircējam ir nodarījis zaudējumus;
7.4.4. ja uzraugošā iestāde ir pieņēmusi lēmumu pret Tirgotāju par konkurences pārkāpumiem, vai pastāv pamatotas aizdomas, ka Tirgotājs ir vienojies ar trešo personu par konkurences ierobežošanu;
7.4.5. pret Tirgotāju ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā Līguma turpmāka izpilde nav iespējama.
7.4.6. Tirgotājs ir noslēdzis darījumus (iegādājies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas
7.4.7. ir pasludināts Tirgotāja maksātnespējas process, apturēta vai izbeigta Piegādātāja saimnieciskā darbība, uzsākta Tirgotāja likvidācija, vai Tirgotājs tiek izslēgts no pievienotās vērtības nodokļa maksātāju reģistra;
7.4.8. iestājas apstākļi, kas liedz Tirgotājam turpināt Līguma izpildi, būtiski apdraud Līguma saistību izpildi, vai negatīvi ietekmē Pircēja intereses, un Tirgotājs saprātīgā termiņā nav novērsis šos apstākļus;
7.4.9. nepārvaramas varas iestāšanās gadījumā.
7.5. Tirgotājam ir tiesības vienpusēji izbeigt Līgumu bez Pircēja piekrišanas, ja:
7.5.1. Pircējs atbilstoši Līgumam nav norēķinājies ar Tirgotāju un maksājuma kavējums pārsniedz 30 dienas;
7.5.2. nepārvaramas varas iestāšanās gadījumā.
7.6. Ja Pircējam ir zudusi nepieciešamība pēc dabasgāzes, Pircējs ir tiesīgs vienpusēji izbeigt Līgumu, informējot Piegādātāju rakstiski vismaz 30 dienas iepriekš.
7.7. Izbeidzot Līgumu 7.4.1. – 7.4.6.apakšpunktā noteiktajos gadījumos, Pircējs ir tiesīgs aprēķināt Tirgotājam līgumsodu, kā arī Tirgotājs atlīdzina Pircējam radušos zaudējumus.
7.8. Izbeidzot Līgumu 7.4.4.punktā noteiktajā gadījumā, līgumsods, kuru Piegādātājs maksā Pircējam – izlietotās dabasgāzes vērtība (summa) – līdz brīdim, kad uzraugošās iestādes lēmums, ir kļuvis neapstrīdams vai nepārsūdzams.
7.9. Izbeidzot Līgumu 8.4.7. – 8.4.9., 8.5.2., un 8.6.punktā noteiktajos gadījumos, nevienam no Līdzējiem nav tiesības pieprasīt no otra Līdzēja līgumsodu saistībā ar Līguma izbeigšanu pirms termiņa.
7.10. Paziņojot par Līguma izbeigšanu Līgumā noteiktajos gadījumos Līdzēji paziņojumā par Līguma izbeigšanu norāda brīdi (datumu), kad tas Līgumu izbeidz (Līdzējs ir atkāpies no Līguma saistību izpildes).
7.11. Līguma pirmstermiņa izbeigšanas gadījumā Līdzēji sagatavo un abpusēji paraksta atsevišķu aktu par faktiski nopirktās dabasgāzes daudzumu un to vērtību un Pircējs norēķinās ar Tirgotāju par faktiski iegādāto dabasgāzi atbilstoši sagatavotajam aktam.
7.12. Vienpusēji izbeidzot Līgumu, Līdzēji savstarpēji norēķinās un izpilda Līgumā noteiktās saistības

8. Strīdu izskatīšanas kārtība
8.1. Strīdus, kuri rodas saistībā ar Līgumu, Puses risina savstarpējo sarunu ceļā. Pretenzijas, kas saistītas ar līgumsaistību izpildi, tiek izskatītas 20 (divdesmit) darbdienu laikā, skaitot no rakstiskas pretenzijas saņemšanas dienas.
8.2. Gadījumā, ja Puses nespēj vienoties, strīds risināms Latvijas Republikas normatīvajos aktos noteiktajā kārtībā Latvijas Republikas tiesā.

9.   Fizisko personu datu un informācijas aizsardzība,
un, konfidencialitātes prasības:
9.1. Personas datus, kurus Līguma izpildes nolūkā Lietotājs nodevis Tirgotājam vai Tirgotājs ieguvis no citām personām (turpmāk – Personas dati), Tirgotājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), prasībām un Lietotāja norādījumiem.
9.2. Līguma izpratnē Lietotājs ir Personas datu pārzinis, bet Tirgotājs ir Personas datu apstrādātājs.
9.3. Tirgotājs veic Personas datu apstrādi tikai Līgumā noteikto Tirgotāja saistību izpildei.
9.4. Tirgotājs nedrīkst tam nodoto Personas datu apstrādē iesaistīt apakšuzņēmējus, kā arī veikt Personas datu nodošanu vai nosūtīšanu trešajām personām, kā arī uz trešajām valstīm vai starptautiskām organizācijām bez saskaņošanas ar Lietotāju.
9.5. Tirgotājs Lietotāja noteiktajā termiņā sniedz Lietotājam:
9.5.1. informāciju, kas tam nepieciešama, sniedzot atbildi uz datu subjekta pieprasījumu par Personas datu apstrādi Līguma ietvaros;
9.5.2. informāciju, kas nepieciešama, lai pierādītu, ka Tirgotājs veic Personas datu apstrādi saskaņā ar Līguma 9.1. punktu.
9.6. Lietotājam ir tiesības pārbaudīt Tirgotāja veiktās Personas datu apstrādes atbilstību, brīdinot par to Tirgotāju vismaz 5 (piecas) darbdienas iepriekš.
9.7. Tirgotājs dzēš vai nodod atpakaļ Lietotājam Līguma izpildes ietvaros saņemtos Personas datus ne vēlāk kā 1 (vienu) mēnesi pēc Līguma saistību izpildes vai Līguma izbeigšanās dienā (atkarībā, kurš nosacījums iestājas pirmais), ja Latvijas Republikas normatīvie akti nenoteic Tirgotājam pienākumu tos glabāt ilgāk.
9.8. Tirgotājs pēc Lietotāja pieprasījuma rakstiski apliecina Personas datu dzēšanu saskaņā ar Līguma 9.7. punktu.
9.9. Puses informē viena otru par konstatētiem Personas datu aizsardzības pārkāpumiem (datu incidentiem) nekavējoties, bet ne vēlāk kā 24 (divdesmit četru) stundu laikā no katra attiecīgā Personas datu aizsardzības pārkāpuma konstatēšanas brīža, paziņojot par to Puses kontaktpersonai.

10. Apakšuzņēmēji un personāls (ja attiecināms
10.1. Tirgotāja apakšuzņēmēju un speciālistu (personālu), kuru Tirgotājs iesaistījis Līguma izpildē un par kuru Iepirkumā sniedzis informāciju Lietotājam un kura kvalifikācijas atbilstību izvirzītajām prasībām Lietotājs ir vērtējis Iepirkuma procedūrā, kā arī apakšuzņēmēju un speciālistu (personālu), uz kuru Iepirkumā Tirgotājs balstījies, lai apliecinātu savas kvalifikācijas atbilstību un Iepirkuma iesniegtajos dokumentos, pēc Līguma noslēgšanas var nomainīt tikai ar Lietotāja rakstveida piekrišanu, ievērojot Līguma nosacījumus.
10.2. Lietotājs ir tiesīgs nepiekrist Līguma 10.1. punktā minētā apakšuzņēmēja vai speciālista (personāla) nomaiņai, ja pastāv kāds no šādiem nosacījumiem:
10.2.1. Tirgotāja piedāvātais apakšuzņēmējs vai speciālists neatbilst Iepirkuma noteiktajām prasībām, kas attiecas uz apakšuzņēmējiem vai speciālistiem;
10.2.2.  ja Tirgotājs nomaina apakšuzņēmēju vai speciālistu, uz kura iespējām Iepirkuma procedūrā Tirgotājs balstījies, lai apliecinātu savas kvalifikācijas atbilstību Iepirkuma prasībām, un piedāvātajam apakšuzņēmējam vai speciālistam nav vismaz tāda pati kvalifikācija, uz kādu Iepirkumā Tirgotājs atsaucies, apliecinot savu atbilstību Iepirkuma procedūrā noteiktajām prasībām.
10.3. Lietotājs saskaņo apakšuzņēmēja vai speciālista (personāla) nomaiņu, ja Tirgotājs par to paziņojis Lietotājam un saņēmis Lietotāja rakstveida piekrišanu apakšuzņēmēja vai speciālista (personāla) nomaiņai. Lietotājs saskaņo apakšuzņēmēja vai speciālista (personāla) nomaiņu, ja piedāvātais apakšuzņēmējs vai speciālists atbilst Iepirkumā izvirzītajiem kritērijiem attiecībā uz Tirgotāju.
10.4. Lietotājs pieņem lēmumu atļaut vai atteikt Tirgotājam apakšuzņēmēja vai speciālista (personāla) nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.
10.5. Tirgotājs ir atbildīgs par to, lai saskaņā ar šo Līgumu pakalpojumu izpildē iesaistītais apakšuzņēmējs nepiesaistītu pakalpojumu izpildē trešās personas, tai skaitā apakšuzņēmējus, kuri nav saskaņoti Līgumā noteiktajā kārtībā.
10.6. Trešo personu, tai skaitā apakšuzņēmēju, pieaicināšana pakalpojumu izpildē pēc Tirgotāja iniciatīvas, neatbrīvo Tirgotāju no atbildības par Līguma izpildi kopumā vai kādu no daļām, kā arī neuzliek Lietotājam papildus pienākumus un saistības.

11. Nepārvarama vara
11.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes un citi šeit neminēti apstākļi, kas būtiski ierobežo un aizskar Pušu tiesības, un ietekmē uzņemtās saistības. Puse, kas nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas).
11.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties bet ne vēlāk, kā 3 (trīs) darbdienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramas varas apstākļiem.
11.3. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz termiņu, kas ļautu pilnībā izpildīt šajā Līgumā paredzētās saistības.
11.4. Nepārvaramas varas ietekmei, vai ārkārtējai situācijai turpinoties vai pastiprinoties tādā apmērā, kas padara neiespējamu vai daļēji neiespējamu Līguma turpmāko realizāciju jebkurai no Pusēm, tiek sastādīta un parakstīta savstarpēja vienošanās par Līguma nosacījumu grozīšanu, darbības pārtraukšanu vai izbeigšanu, iekļaujot no Līguma izrietošo finansiālo saistību fiksēšanu abām Pusēm pieņemamā formā un apjomā. Ja objektīvi neparedzamu iemeslu dēļ šādu vienošanos noslēgt vairs fiziski nav iespējams, tā no Pusēm, kurai tas ir iespējams, sastāda Ziņojumu par Līguma izbeigšanu sakarā ar nepārvaramas varas vai ārkārtējās situācijas apstākļiem, kas stājas spēkā 30 (trīsdesmitajā) dienā pēc Ziņojuma sastādīšanas, nesaņemot šajā periodā pretenzijas vai iebildumus no otras Puses.

12. Citi noteikumi
12.1. Puses paziņo viena otrai par juridiskā statusa, juridiskās vai biroja adreses un bankas rekvizītu maiņu, tās reorganizāciju vai likvidāciju 5 (piecu) darbdienu laikā.
12.2. Neviena no Pusēm bez otras Puses rakstiskas piekrišanas nedrīkst nodot savas Līgumā noteiktās tiesības vai pienākumus trešajai personai.
12.3.  Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.
12.4. Lietotājs pilnvaro pārstāvēt Lietotāju jautājumos:
12.4.1. par Līguma summas kontroli: [Vārds, Uzvārds], tālrunis: +371 ___, e-pasta adrese: ______;
12.4.2. par Līguma izpildes koordinēšanu: [Vārds, Uzvārds], tālrunis: +371 ___, e-pasta adrese: _______;
12.5. Tirgotājs pilnvaro pārstāvēt Tirgotāju jautājumos par Līguma saistību izpildi: [Vārds, Uzvārds], tālrunis: +371 ___, e-pasta adrese: _______;
12.6. Tirgotājs rakstiski laikus informē Lietotāju par nepieciešamību veikt Līguma izpildē iesaistītā apakšuzņēmēja nomaiņu vai papildus apakšuzņēmēju iesaistīšanu Līguma izpildē, un iesniedz visus nepieciešamos dokumentus atbilstoši Iepirkuma nolikumam.
12.7. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma  parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejami abpusēji parakstīti Līgumi elektroniskā formātā.
12.8. Līguma pielikumi, kas ir tā neatņemama sastāvdaļa: 
12.8.1. 1.pielikums – Tehniskā specifikācija;
12.8.2. 2.pielikums – Finanšu piedāvājums.

13. Līdzēju rekvizīti un paraksti
	Lietotājs:
Saldus novada pašvaldība
Reģistrācijas Nr. 90009114646
Adrese: Striķu iela 3, Saldus, LV - 3801
PVN Reģistrācijas Nr. 90009114646
Konts: LV42UNLA0050014277525
Banka: AS SEB Banka
Bankas kods: UNLALV2X
(*paraksts)
	Tirgotājs:




*ŠIS LĪGUMS IR PARAKSTĪTS AR DROŠU ELEKTRONISKO PARAKSTU
UN SATUR LAIKA ZĪMOGU
